นิ้วที่เน่ามีสีเปลี่ยนเป็นสีดำ
สวัสดีค่ะ โรคแบคทีเรียกินเนื้อหรือโรคเนื้อเน่า เป็นภาวะติดเชื้อแบคทีเรียบริเวณเนื้อเยื่ออ่อนที่อาจส่งผลให้ผิวหนังและกล้ามเนื้อถูกทำลายได้อย่างรุนแรง ผู้ป่วยอาจมีอาการร้อนบริเวณผิวหนัง ผิวเปลี่ยนเป็นสีแดง รู้สึกเจ็บปวดบริเวณแผลซึ่งจะรู้สึกปวดมากขึ้น โดยการติดเชื้ออาจลุกลามไปอย่างรวดเร็วและอาจเข้าสู่กระแสเลือด ทำให้มีไข้สูง ความรู้สึกตัวเปลี่ยนแปลง ความดันต่ำและช็อกไปได้ดังนั้นหากสงสัยว่าเป็นโรคดังกล่าว ควรรีบไปพบแพทย์เพื่อประเมินอาการทันที การรักษาคือการให้ยาฆ่าเชื้อเข้าทางกระแสเลือด และหากมีเนื้อตายจะต้องทำการตัดออกทันที เพื่อไม่ให้เนื้อตายนั้นปล่อยสารที่เป็นพิษเข้าสู่กระแสเลือดต่อไปในเบื้องต้นยังไม่ควรเอาอะไรไปล้างหรือเอามือไปจับแผลบ่อยๆ รับประทานยาแก้ปวดได้ ใช้ผ้าสะอาดพันไว้ และรีบไปพบแพทย์